钦定古今图书集成/明伦汇编/人事典/第069卷 > 无能子 > 《质妄篇》
## 钦定古今图书集成/明伦汇编/人事典/第069卷 > 无能子 > 《质妄篇》

天下人所共趋之而不知止者，富贵尔。所谓富贵者，
足于物尔。夫富贵之亢极者，大则帝王，小则公侯而
已。岂不以“被衮冕，处宫阙，建羽葆警跸，故谓之帝王”
耶？岂不以“戴簪缨，喧车马，仗旌旃铁钺，故谓之公侯”
耶？不饰之以衮冕宫阙，羽葆警跸簪缨车马铁钺，又
何有乎帝王公侯哉？夫衮冕羽葆簪缨铁钺，旌旃车
马，皆物也。物足则富贵，富贵则帝王公侯。故曰：“富贵
者，足物尔。”夫物者，人之所能为者也。自为之，反为不
为者感之，乃以足物者为富贵，无物者为贫贱。于是